Պետար Լուբարդա

**Պետար Լուբարդա** (, ), 20-րդ դարի խոշորագույն հարավսլավական և սերբ նկարիչներից։ Սերբիայի գիտությունների և արվեստի ակադեմիայի անդամ (1961)։

## Կենսագրություն
Պետար Լուբարդան ծնվել է Չեռնոգորիայի իշխանության Ցետինեի մոտակայքում գտնվող Լյուբոտին քաղաքում։ Լուբարդայի հայրը եղել է հարավսլավական թագավորական բանակի սպա, որը սպանվել է հարավսլավական պարտիզանների կողմից, ինչն իր կնիքն է դրել Լուբարդայի կարիերայի և դաստիարակության վրա։ Պատերազմի տարիների մի մասն անցկացրել է գերմանական ռազմագերիների ճամբարում։ Նա իրեն սերբ է համարել և նամակ է ուղարկել՝ պահանջելով այդ տեղեկատվությունը ներառել իր կենսագրության մեջ ապագա գեղարվեստական կատալոգներում, ինչպես նաև հանդես է եկել պահանջով, որ իր աշխատանքները ներկայացվեն որպես Սերբիայի տաղավարի մի մաս։

Սովորել է նկարել Բելգրադի արվեստի դպրոցում (1925 թվական) և Փարիզի գեղարվեստի դպրոցում (1926 թվական)։

1932 թվականից մինչև իր մահը ապրել է Բելգրադում՝ բացառությամբ 1946-1950 թվականների, երբ պրոֆեսոր էր Հերցեգ Նովի արվեստի դպրոցում։ 1945 թվականից աշխատել է Բելգրադի Գեղարվեստի ակադեմիայում՝ որպես պրոֆեսոր։

Թաղված Է Բելգրադի Նոր գերեզմանատանը՝ Վաստակավորների ծառուղում։

Պետար Լուբարդայի տունը վերածվել է պատկերասրահի, որտեղ ներկայացված են նկարչի հայտնի աշխատանքները և նրա անձնական իրերը։

## Ստեղծագործություն
mini|left|175px|Հարավսլավիայի նամականիշ` նվիրված Պ. Լուբարտին: 2007 թվական
1930-1940-ական թվականներին նկարել է էքսպրեսիոնիզմին մոտ բնանկարներ (Չեռնոգորիայի տեսարաններ, փարիզյան մոտիվներ) և նատյուրմորտներ, 1940-1950-ական թվականների վերջին՝ դինամիկայով և վառ գունագեղ արտահայտություններով կոմպոզիցիաներ էպոսի և ազգային պատմության թեմաներով («Ճակատամարտ Կոսովոյի դաշտում», որմնանկար, (1953), Սերբիայի Սոցիալիստական Հանրապետության գործադիր վեչե, Բելգրադ), 1950-ականների կեսերից անցել է աբստրակտ էքսպրեսիոնիզմին «Արևոտ օձ», 1962, Սերբիայի ազգային թանգարան)։

Հարավսլավիայի դրամատիկ, արտահայտիչ, ազատ ոճի բնապատկերների հեղինակ է («Դուբրովնիկի Սբ. Բլահի եկեղեցի» (1937), «Ցետինեի շրջակայքում» (1949), երկուսն էլ Արվեստի պատկերասրահում, Ցետինեում), ժողովրդի կերպարների («Նարինջ վաճառողը» (1936), «Տավղահարը» (1952), երկուսն էլ Սերբիայի ազգային թանգարան)։

## Մրցանակներ
Նկարիչը ստացել է բազմաթիվ մրցանակներ և պարգևներ ինչպես հայրենիքում, այնպես էլ արտերկրում։
* 1937. Գրան պրի (Փարիզ)
* 1939. 1-ին մրցանակ միջազգային ցուցահանդեսում (Հաագա)
* 1948. ՀՖՍՀ-ի 1-ին պետական մրցանակ (Բելգրադ)
* 1948. Չեռնոգորիայի Սոցիալիստական Հանրապետության հանրապետական 1-ին մրցանակ (Ցետինե)
* 1949. Չեռնոգորիայի Սոցիալիստական Հանրապետության հանրապետական 1-ին մրցանակ (Ցետինե)
* 1953. Միջազգային մրցանակ Սան Պաուլուի բիենալեում (Բրազիլիա)
* 1955. Մրցանակ Տոկիոյի բիենալեում
* 1955. Բելգրադ քաղաքի Հոկտեմբերյան մրցանակ
* 1956. Գուգենհայմի Ազգային մրցանակ, Նյու Յորք (ԱՄՆ)
* 1964. Հուլիսի 7-ի մրցանակ (Բելգրադ)
* 1965. Եղբայրության և միասնության շքանշան
* 1965. «Ժողովրդին մատուցած ծառայությունների համար» շքանշան ոսկե աստղով
* 1966. Հարավսլավիայի ժողովրդական ազատագրման հակաֆաշիստական վեչեի մրցանակ (Բելգրադ)
* 1967. «Նոյեմբերի 13» պատկերասրահի 1-ին մրցանակ (Ցետինե)
* 1969. Բելգրադ քաղաքի հուշամեդալ
* 1970. Ռաբինդրանաթ Թագորի անվան գեղարվեստական վարպետության (Կալկաթա) (Հնդկաստան)
* 1973. Հերդերի միջազգային մրցանակ (Վիեննա) (Ավստրիա)
* Սլովեն Գրադեց և Կրագուևաց քաղաքների պատվավոր քաղաքացի

## Պատկերասրահ

Պատկեր: Young Petar Lubarda.jpg|Երիտասարդ Պետար Լուբարդան
Պատկեր: Bista Petra Lubarde u Herceg Novom.jpg|Պետար Լուբարդայի կիսանդրին Հերցեգ Նովում
Պատկեր: Petar Lubarda - Rider, 1969.jpg|Հեծյալ, 1969 թվական
Պատկեր: Zora nad Beogradom, Petar Lubarda, poklon za izgradnju pruge beograd-bar (1 von 1).jpg|Լուսաբացը Բելգրադի վրա, 1971 թվական
Պատկեր: Sunce i Maslina, Petar Lubarda 1971, poklon za izgradnju pruge beograd-bar.jpg|Արևը և ձիթապտղի ծառը, 1971 թվական


## Ծանոթագրություններ

## Արտաքին հղումներ
* Պետար Լուբարդայի կենսագրությունը
* 
* Petar Lubarda – Artwork Images, Exhibitions, Reviews at World Wide Arts Resources
* Lubarda about himself
* Petar Lubarda in The Art History Journal

Կատեգորիա:Չեռնոգորիայում ծնվածներ
Կատեգորիա:Սերբ նկարիչներ
Կատեգորիա:Սերբ ուսուցիչներ
Կատեգորիա:Անձինք նամականիշերի վրա